สวัสดีค่ะ อยากทราบว่า มี พสพ แบบไม่ได้ป้องกันครั้งล่าสุด ประมาณ 7-8 วันที่แล้ว และ ปจด ขาดไป 5-6 วันแล้วค่ะ สามารถตรวจปัสสาวะได้ไหมคะ และผลที่ได้สามารถเชื่อได้มากน้อยแค่ไหน ตอนนี้มีอาการนอนไม่หลับ ปวดเกร็งและเจ็บเต้านมนิดๆ และหงุดหงิดง่าย เหมือนตอนก่อน ปจด จะมาค่ะ พอดี 16 จะฉีด วัคซีน covid-19 เลยอยากสอบถามดูค่ะ
สวัสดีค่ะ หากเพิ่งมีเพศสัมพันธ์ไปเมื่อ 7-8 วันก่อน ก็ยังไม่สามารถตรวจหาการตั้งครรภ์ดูได้ แม้ประจำเดือนจะขาดไปแล้ว 5-6 วันก็ตาม เพราะการจะตรวจการตั้งครรภ์ให้เจอแน่นอนนั้น ควรรอไปอย่างน้อย 14 วันหลังจากที่มีเพศสัมพันธ์ไปก่อนค่ะดังนั้น ก็ควรรอให้ครบ 14 วัน หากตรวจไม่พบ แสดงว่าไม่ได้มีการตั้งครรภ์เกิดขึ้น หรือหากมีประจำเดือนมาแล้ว ก็แสดงว่าไม่ได้มีการตั้งครรภ์ ดังนั้น ก็จะสามารถไปรับการฉีดวัคซีนป้องกันโควิด 19 ได้ เพราะหากยังไม่มั่นใจว่าจะมีการตั้งครรภ์หรือไม่ ก็ไม่ควรไปฉีด เพราะยังไม่มีข้อมูลความปลอดภัยเพียงพอในหญิงตั้งครรภ์ในช่วง 3 เดือนแรกค่ะสำหรับอาการนอนไม่หลับ ปวดเกร็ง เจ็บเต้านม หงุดหงิดง่าย ก็อาจเป็นอาการก่อนการมีประจำเดือนมาก็ได้ หรืออาจเกิดจากความเครียด วิตกกังวลก็ได้ค่ะ แนะนำควรรอดูประจำเดือนไปก่อนค่ะ